Johann Friedrich Blumenbach

**Johann Friedrich Blumenbach**, naixito de Gotha (ducau de Saxonia-Gotha-Altenburg, hue en Turinchia, Alemania) l'11 de mayo de 1752 y muerto en Göttingen (reino de Hannover, hue en Baixa Saxonia, Alemania) o 22 de chinero de 1840, estió un destacato medico, naturalista, fisiologo, etnologo y antropologo alemán, muit conoixito por os suyos treballos d'anatomía comparata, metodo que feva servir ta estudiar a morfolochía d'o ser humán, estando asinas qui establió os alacez d'a dita Antropolochía fisica. Establió un sistema de clasificación d'a especie humana en cinco razas diferents, basando-se mas que mas en a Craniolochía u estudio d'os cranios humans, feito que tenió importancia en bellos medios d'o racismo con pretensions cientificas.

Coleccionista d'escletos, estió profesor d'Anatomía en a Universidat de Göttingen mientres alto u baixo 60 anyadas, tenendo asinas una ampla influyencia en a formación de muitos cientificos alemans. Antiparte, en 1793 se convertió en miembro forano d'a *[[Royal Society]]*, estando tamién miembro de l'Academia de Ciencias de Suecia.

## Obras
* 1783-1788: *Medicinische Bibliothek* (Göttingen: J. C. Dieterich).
* 1786: *Institutiones physiologicae* (Göttingen: J. C. Dieterich, cuatrena edición en 1821).
* 1786: *Introductio in historiam medicinae litterariam* (Göttingen: J. C. Dieterich).
* 1787: *D. Jo. Frid. Blumenbachii,... de Nisu formativo et generationis negotio nuperae observationes* (Göttingen : J. C. Dieterich).
* 1788: *D. Jo. Frid. Blumenbachii,... Commentatio de vi vitali sanguinis, recitata in consensu sollenni Soc. reg. scientiar. inter semisaecularia Academiae* (Göttingen: J. C. Dieterich).
* 1788: *Synopsis systematica scriptorum quibus inde ab inauguratione Academiae Georgiae Augustae d. 17 sept. 1737 usque ad sollemnia istius inaugurationis semisaecularia 1787 disciplinam suam augere et ornare studuerunt professores medici gottingenses, digessit et edidit Jo. Fr. Blumenbach* (Göttingen: J. C. Dieterich).
* 1790: *Jo. Frid. Blumenbachii,... Decas I (-VI) collectionis suae craniorum diversarum gentium illustrata* (Göttingen: J. C. Dieterich).
* 1795: *De Generis humani varietate nativa* (Göttingen: Vandenhoek et Ruprecht).
* 1796-1805: *Abbildunge naturhistorischer Gegenstände* (Göttingen: J. H. Dieterich).
* 1798: *Über die natürlichen Verschiedenheiten im Menschgeschlechte...* (Leipzig: Breitkopf et Härtel).
* 1803: *Specimen archoeologiae telluris terrarumque imprimis Hannoveranarum* (Göttingen: H. Dieterich).
* 1805 : *Handbuch der vergleichenden Anatomie* (Göttingen: H. Dieterich).
* 1806 : *Vergleichende Anatomie und Physiologie den Verdauungswerkzeuge der Säugethiere und Vögel* (Berlin).
* 1807 : *Geschichte und Beschreibung der Knochen des menschlichen Körpers. Zweyte sehr vermehrte Ausgabe* (Göttingen: H. Dieterich).
* 1807 : *A Short System of comparative anatomy* tradueito par William Lawrence (1785-1867) (Londres: Longman, Hurst, Rees et Orme).
* 1808 : *Specimen historiae naturalis, antiquae artis operibus illustratae, eaque vicissim illustrantis* (Göttingen: H. Dieterich).
* 1810 : *Abbildunge naturhistorischer Gegenstände* (Göttingen: H. Dieterich).

## Vinclos externos